Osuma.dk kan nu levere dagligvarer til døren på hele Fyn

**27. November 2014: Online supermarkedet Osuma.dk, der tilbyder deres kunder en nem og fleksibel måde at få leveret dagligvarer fra SuperBrugsen og Kvickly, mærker tydeligt den stigende interesse for online dagligvarehandel og udvider nu deres eksisterende leveringsområde. Derfor kan man nu få leveret varer fra Kvickly i Middelfart og SuperBrugsen i Ejby direkte til døren på hele Fyn.**

**Nye tider for online dagligvarehandel**

Det er kendt af alle, at det indimellem kan være både tidskrævende og hårdt at få handlet sine dagligvarer ind. Kø på vejen. En overlæsset cykel. Ventetid i butikken. Tunge bæreposer. De fleste kender nok situationen og de færreste synes, at det er en god oplevelse. Måske netop dette er årsagen til, at online dagligvarehandel oplever fremgang. Analyser viser\* nemlig, at halvdelen af danskerne forventer at skulle handle dagligvarer online i løbet af 2014.

**Dagligvarer til døren - en ny og bedre indkøbsoplevelse**

Osuma.dk tilbyder deres kunder at slippe for indkøbsræset. Hver uge bestiller børnefamilier, ældre, institutioner, erhvervskunder og samkøbs-fællesskaber i små landsbyer, deres dagligvarer hos Osuma.dk og får dem leveret til døren. Spørger man Osuma.dk’s direktør, Steen Trier, så lever virksomheden ikke af at sælge dagligvarer til kunderne, selvom det praktisk set er det de gør. ”Osuma.dk sælger mere tid og overskud - vi hjælper kunderne med at få deres hverdag til at gå op i en højere enhed”.

**Om Osuma.dk**

**Osuma.dk har eksisteret siden 2007 og kan i dag levere dagligvarer til ca. 4,5 mio. danskere i samarbejde med 23 SuperBrugsen og Kvickly butikker, hvor dagligvarerne kommer fra. Fra den 18. November 2014 kunne man bestille varer via Osuma.dk til levering på hele Fyn. Kunderne kan desuden optjene Coop point hver gang de handler hos Osuma.dk. Varerne leveres i samarbejde med Post Danmark i genanvendelig termoemballage.**

\*Whitepaper, Shop excellence 2014 - ”De mest populære webshops i Danmark” fra det digitale bureau, Dwarf

**Pressekontakter:**

**Osuma.dk**

Steen Trier

CEO

Osuma.dk ApS

Voldbjergvej 12, st.tv.

8240 Risskov

Osuma.dk: +45 7020 1722

Mobil:  +45 3032 3998

**Kvickly Middelfart**

Karl Pedersen

Varehuschef

Østergade 18,
5500 Middelfart

Email: Karl.Pedersen@kvickly.dk

Telefonnummer: 64 41 01 40